
През настоящата 2016 г. се навършват 400 години от смъртта на Сервантес и Шекспир – велики таланти, които осветляват пътя на модерността и жалонират литературата, изкуствата и творческата мисъл до днес. Това дава основание на три катедри от филологическите факултети на СУ да обединяват усилията си в едно съвместно събитие, посветено на безценното художествено наследство на двамата писатели.
 
Централно място в честването ще заеме Научната конференция с международно участие, която ще се проведе в Аулата и Конферентната зала на СУ на 25.04.2016 г. В нея ще участват специалисти от СУ, БАН, други университети и организации. Очакваме и гости от Испания, които ще се включат със съдействието на Института Сервантес в София. 

Планираме изложение на преведени произведения на Сервантес и Шекспир в Националната библиотека, както и на изложби на театрални афиши, вдъхновени от творби на писателите в двете зали на партера в Северното крило или в централното фоайе.

Подготвя се театрално представление на Университетски театър-лаборатория „Алма алтер“, със заглавие „Дуел: Хамлет-Дон Кихот в полето на квантовия театър“, което ще се изиграе за пръв път след приключването на конференцията.

Проектът предвижда издаване на сборник с доклади от конференцията от УИ „Св. Климент Охридски“.

Организационен комитет:
Проф. Амелия Личева, ръководител на катедра „Теория на литературата“ 
Доц. Татяна Пантева, ръководител на катедра „Испанистика и португалистика“     
Доц. Петър Моллов, преподавател по испанска литература в катедра „Испанистика и португалистика“     
Гл. ас. д-р Георги Няголов, помощник-декан на ФКНФ и преподавател в катедра „Англицистика и американистика“   

Партньори:
Културен център на СУ „Св. Климент Охридски“
Университетски театър-лаборатория „Алма алтер“
Институт Сервантес – София
Национална библиотека „Св. Св. Кирил и Методий“
Народен театър „Иван Вазов“

Участници:
Проф. Сантяго Лопес Навиа
Проф. дфн Евгения Панчева
Проф. дфн Клео Протохристова
Доц. д-р Петър Велчев
Доц. д-р Петър Моллов
Доц. д-р Цветана Хубанова
Доц. д-р Огнян Ковачев
Доц. д-р Весела Генова
Д-р. Дария Карапеткова
Д-р Мария Фернандес
Д-р Георги Няголов
Лиляна Табакова

Предварителна програма:

9:00-9:30	Откриване
9:30-10:00 	Кафе пауза
10:00-12:00 	Първа сесия на конференцията
12:00-13.30 	Посещение на изложение в Национална библиотека „Св. Св. Кирил и Методий“ и изложба на плакати от театрални постановки, играни в Народен театър „Иван Вазов“
13:30-15:00 	Обяд
15:00-17:00 	Втора сесия на конференцията
19:30-21:00 	Театрално представление на Университетски театър-лаборатория „Алма алтер“ със заглавие „Дуел: Хамлет-Дон Кихот в полето на квантовия театър“

Съпътстващи събития:

На 23 април (събота) в театралната зала на Софийския университет ще се изиграе представление на театралния клас на проф. Иван Добчев (НАТФИЗ) по текстове от поемата на Шекспир „Венера и Адонис“ в превод на проф. д-р Евгения Панчева.

На 24 април (неделя) в театралната зала на Софийския университет ще се изиграе представление на студенти от специалност „Английска филология“ по пиесата на Шекспир „Дванайсета нощ“.
